ΠΑΡΑΡΤΗΜΑ

1. Γενικές απαιτήσεις για παρακολούθηση κατά τη χρήση

1.1. Για τους σκοπούς του παρόντος παραρτήματος ως «κατηγορία μη οδικών κινητών μηχανημάτων» νοείται μια ομάδα μη οδικών κινητών μηχανημάτων που εκπληρώνουν την ίδια (τις ίδιες) γενική(-ές) λειτουργία(-ες)

1.2. Ο κατασκευαστής αποκτά πρόσβαση σε κινητήρες εγκατεστημένους σε μη οδικά κινητά μηχανήματα για τη διεξαγωγή δοκιμών παρακολούθησης εν χρήσει.

Κατά την εκτέλεση της δοκιμής παρακολούθησης εν χρήσει, ο κατασκευαστής πραγματοποιεί δειγματοληψία εκπομπών, μετρά τις παραμέτρους καυσαερίων και καταγράφει δεδομένα για εν χρήσει κινητήρα εγκατεστημένο σε μη οδικό κινητό μηχάνημα που λειτουργεί κατά τη διάρκεια των κανονικών κύκλων λειτουργίας του έως την επίτευξη της ελάχιστης διάρκειας δοκιμής που ορίζεται στο σημείο 2 του προσαρτήματος 2.

1.3. Ένας κινητήρας που υποβάλλεται σε δοκιμή παρακολούθησης εν χρήσει:

1.4. Οι ακόλουθοι κινητήρες θεωρούνται μη επιλέξιμοι για τη διεξαγωγή δοκιμής παρακολούθησης εν χρήσει, οπότε επιλέγεται εναλλακτικός κινητήρας:

1.5. Κινητήρες στους οποίους η συλλογή δεδομένων της ECU επηρεάζει τις εκπομπές αέριων ρύπων ή τις επιδόσεις μη οδικών κινητών μηχανημάτων πρέπει να θεωρούνται μη επιλέξιμοι για εν χρήσει δοκιμή καταγραφής. Με την επιφύλαξη των απαιτήσεων του άρθρου 39 του κανονισμού (ΕΕ) αριθ. 2016/1628, ένας εναλλακτικός κινητήρας επιλέγεται μόνο εάν ο κατασκευαστής είναι σε θέση να αποδείξει τεκμηριωμένα στην αρχή έγκρισης ότι δεν υπάρχει καμία στρατηγική αναστολής.

2. Σχέδιο για την παρακολούθηση εν χρήσει κινητήρων

2.1. Ο κατασκευαστής υποβάλλει στην εγκρίνουσα αρχή που χορήγησε έγκριση τύπου κινητήρα ή, κατά περίπτωση, σειράς κινητήρων, το αρχικό σχέδιο για την παρακολούθηση εν χρήσει κινητήρων εντός ενός μηνός από την έναρξη της παραγωγής του εγκεκριμένου τύπου κινητήρα ή της σειράς κινητήρων.

2.2. Το αρχικό σχέδιο περιλαμβάνει τα κριτήρια που χρησιμοποιούνται για την επιλογή και την αιτιολόγηση της επιλογής:

2.3. Οι κατασκευαστές υποβάλλουν στην εγκρίνουσα αρχή επικαιροποιημένο σχέδιο για την παρακολούθηση κινητήρων εν χρήσει μετά την ολοκλήρωση ή αναθεώρηση του καταλόγου του (των) συγκεκριμένου(-ων) κινητήρα(-ων) και των μη οδικών μηχανημάτων. Το επικαιροποιημένο σχέδιο περιλαμβάνει αιτιολόγηση των κριτηρίων που χρησιμοποιήθηκαν για την επιλογή και των λόγων για την αναθεώρηση του προηγούμενου καταλόγου, ανάλογα με την περίπτωση.

2.4. Η εγκρίνουσα αρχή εγκρίνει το αρχικό σχέδιο και το (τα) μεταγενέστερο(-α) σχέδιο(-α) ή ζητεί τις κατάλληλες τροποποιήσεις του σχεδίου εντός δύο μηνών από την υποβολή τους και διασφαλίζει ότι το οριστικό σχέδιο περιλαμβάνει τη μεγαλύτερη ποικιλία τύπων κινητήρα και κατηγοριών μη οδικών κινητών μηχανημάτων.

2.5. Κάθε αρχικό ή μεταγενέστερα επικαιροποιημένο σχέδιο παρακολούθησης εγκρίνεται από την εγκρίνουσα αρχή πριν από την έναρξη της δοκιμής των κινητήρων και των μη οδικών κινητών μηχανημάτων που περιέχονται σε αυτό.

2.6. Πρόγραμμα δοκιμών

Ο κατασκευαστής επιλέγει ένα από τα ακόλουθα προγράμματα δοκιμών για την παρακολούθηση εν χρήσει:

2.6.1. Πρόγραμμα δοκιμών βασιζόμενο στην περίοδο σταθερότητας εκπομπών (EDP)

2.6.1.1. Δοκιμή 9 κινητήρων με σωρευτική χρήση μικρότερη του 30 % της περιόδου σταθερότητας εκπομπών (EDP). Τα αποτελέσματα της δοκιμής υποβάλλονται στην εγκρίνουσα αρχή έως την 31η Δεκεμβρίου 2022.

2.6.1.2. Δοκιμή 9 κινητήρων με σωρευτική χρήση άνω του 70 % της περιόδου σταθερότητας εκπομπών (EDP). Οι εκθέσεις δοκιμής υποβάλλονται στην αρχή έγκρισης έως την 31η Δεκεμβρίου 2024.

2.6.1.3. Εάν ο κατασκευαστής δεν είναι σε θέση να ικανοποιήσει την απαίτηση του σημείου 2.6.1 λόγω μη διαθεσιμότητας κινητήρων με την απαιτούμενη σωρευτική χρήση, η εγκρίνουσα αρχή δεν απορρίπτει αλλαγή σε πρόγραμμα δοκιμών βάσει τετραετίας όπως αυτό περιγράφεται στο σημείο 2.6.2. Οι κινητήρες που έχουν ήδη υποβληθεί σε δοκιμές σύμφωνα με το σημείο 2.6.1 εξακολουθούν να είναι έγκυροι σύμφωνα με το σημείο 2.6.2.

2.6.2. Πρόγραμμα δοκιμών βάσει τετραετίας

Δοκιμή 9 κινητήρων ανά έτος για διάστημα 4 συναπτών ετών. Οι εκθέσεις δοκιμής υποβάλλονται στην εγκρίνουσα αρχή σε ετήσια βάση.

2.6.2.1. Τα αποτελέσματα των δοκιμών των πρώτων 9 κινητήρων υποβάλλονται εντός δωδεκαμήνου από την εγκατάσταση του πρώτου κινητήρα σε μη οδικό κινητό μηχάνημα και το αργότερο εντός 18 μηνών από την έναρξη της παραγωγής του εγκεκριμένου τύπου κινητήρα ή της σειράς κινητήρων.

2.6.2.2. Στις περιπτώσεις όπου ο κατασκευαστής αποδεικνύει στην εγκρίνουσα αρχή ότι εντός 18 μηνών από την έναρξη της παραγωγής δεν έχει εγκατασταθεί κανένας κινητήρας σε μη οδικό κινητό μηχάνημα, τα αποτελέσματα των δοκιμών υποβάλλονται μετά την εγκατάσταση του πρώτου κινητήρα σε ημερομηνία που συμφωνείται με την εγκρίνουσα αρχή.

2.6.2.3. Κατασκευαστές μικρής κλίμακας

Ο αριθμός των κινητήρων που υποβάλλονται σε δοκιμή προσαρμόζεται στην περίπτωση κατασκευαστών μικρής κλίμακας:

Η εγκρίνουσα αρχή επαληθεύει τις δηλούμενες παραγόμενες ποσότητες.

2.6.3. Ο κατασκευαστής μπορεί να πραγματοποιεί αριθμό δοκιμών μεγαλύτερο από τον καθοριζόμενο στα προγράμματα δοκιμών των σημείων 2.6.1 και 2.6.2.

2.6.4. Επιτρέπεται αλλά δεν είναι υποχρεωτική η υποβολή του ίδιου κινητήρα σε πολλαπλές δοκιμές για τη συγκέντρωση δεδομένων για τα διαδοχικά στάδια συσσώρευσης ωρών χρήσης σύμφωνα με τα σημεία 2.6.1 και 2.6.2.

3. Συνθήκες δοκιμής

Η δοκιμή παρακολούθησης εν χρήσει αντικατοπτρίζει τις επιδόσεις του κινητήρα όταν είναι εγκατεστημένος σε μη οδικό κινητό μηχάνημα κατά την πραγματική λειτουργία από τον συνήθη επαγγελματία χειριστή του.

3.1. Χειριστής

3.1.1. Ο χειριστής του μη οδικού κινητού μηχανήματος που εκτελεί τη δοκιμή παρακολούθησης εν χρήσει μπορεί να είναι διαφορετικός από τον συνήθη επαγγελματία χειριστή του, εφόσον ο χειριστής αποδείξει στην εγκρίνουσα αρχή ότι διαθέτει επαρκείς δεξιότητες και κατάρτιση.

3.1.2. Ο κατασκευαστής παρέχει λεπτομερείς εξηγήσεις στην εγκρίνουσα αρχή σχετικά με τις δεξιότητες και την κατάρτιση του συνήθους χειριστή και αποδεικνύει ότι ο επιλεγμένος χειριστής είναι κατάλληλος για τη δοκιμή παρακολούθησης εν χρήσει.

3.2. Λειτουργία μη οδικού κινητού μηχανήματος

3.2.1. Η δοκιμή πραγματοποιείται κατά τη διάρκεια της πλήρους (ή μερικής) πραγματικής λειτουργίας του μη οδικού κινητού μηχανήματος.

3.2.2. Στις περιπτώσεις όπου ο κατασκευαστής αποδεικνύει στην εγκρίνουσα αρχή ότι δεν είναι δυνατή η συμμόρφωση προς το σημείο 3.2.1, ο κύκλος λειτουργίας δοκιμής αναπαριστά στον μέγιστο δυνατό βαθμό την πραγματική λειτουργία του μη οδικού κινητού μηχανήματος.

3.2.2.1. Ο αντιπροσωπευτικός κύκλος λειτουργίας δοκιμής καθορίζεται από τον κατασκευαστή σε συμφωνία με την εγκρίνουσα αρχή.

3.2.3. Ανεξάρτητα από το αν πραγματοποιείται κατά τη διάρκεια της πραγματικής λειτουργίας του μη οδικού κινητού μηχανήματος ή στο πλαίσιο αντιπροσωπευτικού κύκλου λειτουργίας δοκιμής, η δοκιμή:

3.3. Συνθήκες περιβάλλοντος

Η δοκιμή διεξάγεται υπό συνθήκες περιβάλλοντος που πληρούν τις ακόλουθες απαιτήσεις:

3.4. Έλαιο λίπανσης, καύσιμο και αντιδραστήριο

Το έλαιο λίπανσης, το καύσιμο και το αντιδραστήριο (για τα συστήματα μετεπεξεργασίας καυσαερίων που χρησιμοποιούν αντιδραστήριο για τη μείωση των εκπομπών αέριων ρύπων) συμμορφώνονται με τις προδιαγραφές που εκδίδει ο κατασκευαστής.

3.4.1. Το καύσιμο είναι καύσιμο του εμπορίου ή καύσιμο αναφοράς σύμφωνα με το παράρτημα V του κατ' εξουσιοδότηση κανονισμού (ΕΕ) 2017/654.

3.4.2. Προκειμένου ο κατασκευαστής να αποδείξει τη συμμόρφωση με το σημείο 3.4 λαμβάνει δείγματα και τα διατηρεί για διάστημα 12 μηνών, ή για μικρότερο διάστημα εφόσον συμφωνήσει η εγκρίνουσα αρχή.

3.4.3. Τα δείγματα αντιδραστηρίου δεν είναι παγωμένα.

3.5. Λειτουργική αλληλουχία

Λειτουργική αλληλουχία είναι ο χρόνος αδιάλειπτης λειτουργίας μη οδικών κινητών μηχανημάτων και διαρκούς δειγματοληψίας δεδομένων κατά τη διάρκεια δοκιμής παρακολούθησης εν χρήσει·

Η δοκιμή παρακολούθησης εν χρήσει πραγματοποιείται σε μία ενιαία λειτουργική αλληλουχία, εκτός της περίπτωσης όπου χρησιμοποιείται η μέθοδος δειγματοληψίας συνδυασμένων δεδομένων του σημείου 4.2, όπου πολλές λειτουργικές αλληλουχίες συνδυάζονται σε μία ενιαία δοκιμή παρακολούθησης εν χρήσει.

4. Μέθοδοι δειγματοληψίας

4.1. Συνεχής δειγματοληψία δεδομένων

Χρησιμοποιείται συνεχής δειγματοληψία δεδομένων όταν μία ενιαία λειτουργική αλληλουχία είναι μεγαλύτερη από ή ίση με την ελάχιστη διάρκεια της δοκιμής που ορίζεται στο σημείο 2 του προσαρτήματος 2.

4.1.1. Μπορούν να εξαιρεθούν δεδομένα διάρκειας το πολύ τριών λεπτών λόγω ενός ή πολλών επεισοδίων προσωρινής απώλειας σήματος.

4.2. Δειγματοληψία συνδυασμένων δεδομένων

Εναλλακτικά των οριζόμενων στο σημείο 4.1, η δειγματοληψία δεδομένων μπορεί να πραγματοποιηθεί με συνδυασμό των αποτελεσμάτων πολλών λειτουργικών αλληλουχιών.

4.2.1. Η δειγματοληψία συνδυασμένων δεδομένων χρησιμοποιείται μόνο όταν οι συνθήκες δοκιμής δεν επιτρέπουν την επίτευξη της ελάχιστης διάρκειας της δοκιμής που ορίζεται στο σημείο 2 του προσαρτήματος 2 με μία ενιαία λειτουργική αλληλουχία, παρά τις σχετικές προσπάθειες για την επίτευξή της, ή όταν η (οι) κατηγορία(-ες) μη οδικών κινητών μηχανημάτων που επιλέγεται(-ονται) για τη δοκιμή χρησιμοποιείται σε πολλαπλές δραστηριότητες λειτουργίας με διαφορετικό(-ούς) κύκλο(-ους) λειτουργίας.

4.2.2. Κατά την εφαρμογή της δειγματοληψίας συνδυασμένων δεδομένων ικανοποιούνται οι ακόλουθες πρόσθετες απαιτήσεις:

5. Ροή δεδομένων της ηλεκτρονικής μονάδας έλεγχου (ECU)

5.1. Η ηλεκτρονική μονάδα ελέγχου (ECU) παρέχει πληροφορίες σχετικά με τη ροή των δεδομένων στα όργανα μέτρησης ή στον καταγραφέα δεδομένων του φορητού συστήματος μέτρησης εκπομπών σύμφωνα με τις απαιτήσεις του προσαρτήματος 7.

5.2. Συμμόρφωση πληροφοριών

5.2.1. Η συμμόρφωση όλων των σημάτων που παρέχει η μονάδα ηλεκτρονικού ελέγχου (ECU) σύμφωνα με τον πίνακα 1 του προσαρτήματος 7 επαληθεύεται από την εγκρίνουσα αρχή και ανταποκρίνεται στις απαιτήσεις του σημείου 5 του παραρτήματος VI του κατ' εξουσιοδότηση κανονισμού (ΕΕ) 2017/654 (1) της Επιτροπής για τις τεχνικές και τις γενικές απαιτήσεις.

5.2.2. Κατά την παρακολούθηση εν χρήσει κινητήρων εγκατεστημένων σε μη οδικά κινητά οχήματα οι κατασκευαστές ελέγχουν, σύμφωνα με τη μέθοδο που ορίζεται στο παράρτημα 6, τη συμμόρφωση του σήματος ροπή ECU με τη χρήση φορητού συστήματος μέτρησης εκπομπών.

6. Διαδικασίες δοκιμής και προεπεξεργασία και επικύρωση δεδομένων

6.1. Οι δοκιμές παρακολούθησης εν χρήσει πραγματοποιούνται με τη χρήση φορητού συστήματος μέτρησης εκπομπών (PEMS) σύμφωνα με το προσάρτημα 1.

6.2. Οι κατασκευαστές συμμορφώνονται με τη διαδικασία της δοκιμής που ορίζεται στο προσάρτημα 2 όσον αφορά την παρακολούθηση εν χρήσει κινητήρων εγκατεστημένων σε μη οδικά κινητά μηχανήματα με τη χρήση συστήματος PEMS.

6.3. Οι κατασκευαστές ακολουθούν τις διαδικασίες που ορίζονται στο προσάρτημα 3 για την προεπεξεργασία των δεδομένων που προέρχονται από την παρακολούθηση εν χρήσει κινητήρων εγκατεστημένων σε μη οδικά κινητά μηχανήματα με τη χρήση συστήματος PEMS.

6.4. Οι κατασκευαστές ακολουθούν τις διαδικασίες που ορίζονται στο προσάρτημα 4 για τον καθορισμό έγκυρων συμβάντων κατά την παρακολούθηση εν χρήσει κινητήρων εγκατεστημένων σε μη οδικά κινητά μηχανήματα με τη χρήση συστήματος PEMS.

7. Διαθεσιμότητα δεδομένων δοκιμών

Δεν επιτρέπεται η τροποποίηση ή διαγραφή δεδομένων δοκιμών. Ο κατασκευαστής τηρεί το πλήρες δείγμα δεδομένων για τουλάχιστον 10 έτη και το θέτει στη διάθεση της εγκρίνουσας αρχής και της Επιτροπής όταν του ζητηθεί.

8. Υπολογισμοί

Οι κατασκευαστές ακολουθούν τις διαδικασίες που ορίζονται στο προσάρτημα 5 για τους υπολογισμούς των εκπομπών αέριων ρύπων για την παρακολούθηση εν χρήσει κινητήρων εγκατεστημένων σε μη οδικά κινητά μηχανήματα με τη χρήση συστήματος PEMS.

9. Δοκιμή επιβεβαίωσης

9.1. Οι εγκρίνουσες αρχές μπορεί να διεξάγουν δοκιμή επιβεβαίωσης της παρακολούθησης εν χρήσει για τη λήψη ανεξάρτητης μέτρησης παρακολούθησης εν χρήσει.

9.2. Η δοκιμή επιβεβαίωσης διεξάγεται στη σειρά κινητήρων/τον τύπο κινητήρα και την (τις) κατηγορία(-ες) μη οδικών κινητών μηχανημάτων που προσδιορίζονται στο σημείο 2. Η δοκιμή διεξάγεται σε συγκεκριμένο κινητήρα που είναι τοποθετημένος σε σχετικά μη οδικά κινητά μηχανήματα σύμφωνα με τις απαιτήσεις του παρόντος κανονισμού.

10. Διαδικασίες υποβολής εκθέσεων

10.1. Οι εγκρίνουσες αρχές καταρτίζουν έκθεση δοκιμής για την παρακολούθηση εν χρήσει κινητήρων εγκατεστημένων σε μη οδικά κινητά μηχανήματα με τη χρήση φορητού συστήματος μέτρησης εκπομπών (PEMS) για κάθε κινητήρα που υποβάλλεται σε δοκιμή. Η έκθεση αναφέρει τις δραστηριότητες και τα αποτελέσματα της παρακολούθησης εν χρήσει και περιλαμβάνει τουλάχιστον τις πληροφορίες που απαιτούνται για τις καταχωρίσεις δεδομένων 1 έως 11 του προσαρτήματος 8.

10.2. Στιγμιαία μετρούμενα δεδομένα και στιγμιαία υπολογιζόμενα δεδομένα

10.2.1. Τα στιγμιαία μετρούμενα δεδομένα και τα στιγμιαία υπολογιζόμενα δεδομένα δεν περιλαμβάνονται στην έκθεση δοκιμής αλλά τηρούνται από τον κατασκευαστή και τίθενται στη διάθεση της Ευρωπαϊκής Επιτροπής και της εγκρίνουσας αρχής όταν ζητηθεί για το διάστημα που ορίζεται στο σημείο 7.

10.2.2. Τα στιγμιαία μετρούμενα δεδομένα και τα στιγμιαία υπολογιζόμενα δεδομένα περιλαμβάνουν τουλάχιστον τις πληροφορίες που απαιτούνται στις καταχωρίσεις δεδομένων I-1 έως I-2.20 του παραρτήματος 8.

10.3. Δημοσιοποιημένες πληροφορίες

Για τους σκοπούς του άρθρου 44 παράγραφος 3 στοιχείο β) του κανονισμού (ΕΕ) 2016/1628, ο κατασκευαστής παρέχει χωριστή έκθεση με τις πληροφορίες που απαιτούνται για τις ακόλουθες καταχωρίσεις δεδομένων του προσαρτήματος 8: 1.1, 2.2, 2.4, 3.2, 6.3, 6.4.1, 6.10 τμήμα 9 και τμήμα 10.

Οι πληροφορίες για την καταχώριση δεδομένων 6.3 παρέχονται σε περιφερειακό επίπεδο και παρέχεται μόνο η κατά προσέγγιση γεωγραφική τοποθεσία.

(1) Κατ' εξουσιοδότηση κανονισμός (ΕΕ) 2017/654 της Επιτροπής, της 19ης Δεκεμβρίου 2016, για τη συμπλήρωση του κανονισμού (ΕΕ) 2016/1628 του Ευρωπαϊκού Κοινοβουλίου και του Συμβουλίου σχετικά με τις τεχνικές και τις γενικές απαιτήσεις που αφορούν τα όρια εκπομπών και την έγκριση τύπου για κινητήρες εσωτερικής καύσης για μη οδικά κινητά μηχανήματα (βλέπε σ. 1 της παρούσας Επίσημης Εφημερίδας).

Προσάρτημα 5

Υπολογισμοί εκπομπών αερίων ρύπων

1. Υπολογισμός των στιγμιαίων εκπομπών αερίων ρύπων

Η στιγμιαία μάζα των εκπομπών αέριων ρύπων υπολογίζεται βάσει της στιγμιαίας συγκέντρωσης των εκπομπών αέριων ρύπων που μετρώνται κατά τη διάρκεια της δοκιμής παρακολούθησης εν χρήσει και σύμφωνα με τη διαδικασία που περιγράφεται στο τμήμα 2 ή το τμήμα 3 του παραρτήματος VII του κατ' εξουσιοδότηση κανονισμού (ΕΕ) 2017/654 σχετικά με τις τεχνικές και τις γενικές απαιτήσεις.

2. Καθορισμός των εκπομπών αερίων ρύπων και συντελεστών συμμόρφωσης παραθύρων μέσου όρου

2.1. Μέθοδος παραθύρου μέσου όρου

Παράθυρο μέσου όρου είναι το υποσύνολο του πλήρους συνόλου δεδομένων που υπολογίζονται κατά τη διάρκεια της δοκιμής παρακολούθησης εν χρήσει στο οποίο η μάζα ή το έργο του CO2 ισούται με τη μάζα ή το έργο του CO2 που μετράται κατά τον κύκλο NRTC του εργαστηρίου αναφοράς.

Η μάζα των εκπομπών αέριων ρύπων και οι συντελεστές συμμόρφωσης υπολογίζονται με τη μέθοδο του παραθύρου κινητού μέσου όρου βάσει του έργου αναφοράς (διαδικασία που περιγράφεται στο σημείο 2.2) και της μάζας αναφοράς του CO2 (διαδικασία που περιγράφεται στο σημείο 2.3) που μετρώνται κατά τον κύκλο NRTC του εργαστηρίου αναφοράς.

Οι υπολογισμοί πραγματοποιούνται σύμφωνα με τις ακόλουθες γενικές απαιτήσεις:

2.1.1. Τα δεδομένα που εξαιρούνται σύμφωνα με το προσάρτημα 4 δεν λαμβάνονται υπόψη στους υπολογισμούς του έργου ή της μάζας του CO2, των εκπομπών αέριων ρύπων και των συντελεστών συμμόρφωσης των παραθύρων μέσου όρου.

2.1.2. Οι υπολογισμοί του παραθύρου κινητού μέσου όρου πραγματοποιούνται με χρονοπλαίσιο Δt ίσο με την περίοδο δειγματοληψίας δεδομένων.

2.1.3. Η μάζα των εκπομπών αέριων ρύπων για κάθε παράθυρο μέσου όρου ((mg/παράθυρο μέσου όρου) λαμβάνεται με την ενσωμάτωση της μάζας των στιγμιαίων εκπομπών αέριων ρύπων στο παράθυρο μέσου όρου.

2.1.4. Πραγματοποιούνται και υποβάλλονται υπολογισμοί και για τις δύο διαδικασίες: μάζα αναφοράς του CO2 και έργο αναφοράς.

Εικόνα 1

Ισχύς κινητήρα συναρτήσει του χρόνου και εκπομπές αέριων ρύπων παραθύρου μέσου όρου, αρχίζοντας από το πρώτο παράθυρο μέσου όρου, συναρτήσει του χρόνου.

2.2. Μέθοδος βάσει έργου

Εικόνα 2

Μέθοδος βάσει έργου

Η διάρκεια (t 2, i – t 1, i ) του παραθύρου μέσου όρου i καθορίζεται από τον τύπο:

W(t 2,i ) – W(t 1,i ) ≥ Wref

Όπου:

— W(tj,i ) είναι το έργο του κινητήρα μετρούμενο μεταξύ της εκκίνησης και του χρόνου tj,i , kWh·

— Wref είναι το έργο του κινητήρα για τον κύκλο NRTC, σε kWh.

— Επιλέγεται χρόνος t2,i ώστε: W(t 2,i – Δt) – W(t 1,i ) < Wref ≤ W(t 2,i ) – W(t 1,i )

η διάρκεια της περιόδου δειγματοληψίας δεδομένων Δt να είναι ίση με 1 δευτερόλεπτο ή μικρότερη.

2.2.1. Υπολογισμοί των ειδικών εκπομπών αέριων ρύπων στην πέδηση

Οι ειδικές εκπομπές αέριων ρύπων στην πέδηση e gas (g/kWh) υπολογίζονται για κάθε παράθυρο μέσου όρου και κάθε αέριο ρύπο ως εξής:

Όπου:

— m είναι η εκπεμπόμενη μάζα του αέριου ρύπου, mg/παράθυρο μέσου όρου

— W(t 2, i ) – W(t 1, i ) είναι το έργο του κινητήρα κατά τη διάρκεια του παραθύρου μέσου όρου i, kWh

2.2.2. Επιλογή έγκυρων παραθύρων μέσου όρου

Έγκυρα είναι τα παράθυρα μέσου όρου των οποίων η μέση ισχύς υπερβαίνει την κατώτατη ισχύ του 20 % της μέγιστης ισχύος του κινητήρα. Το ποσοστό των έγκυρων παραθύρων μέσου είναι ίσο με ή μεγαλύτερο από 50 %.

2.2.2.1. Αν το ποσοστό των έγκυρων παραθύρων μέσου όρου είναι μικρότερο του 50 %, η δοκιμή θεωρείται άκυρη.

2.2.3. Υπολογισμοί των συντελεστών συμμόρφωσης

Οι συντελεστές συμμόρφωσης υπολογίζονται για κάθε μεμονωμένο έγκυρο παράθυρο μέσου όρου και κάθε μεμονωμένο αέριο ρύπο ως εξής:

Όπου:

— e είναι η ειδική εκπομπή αέριου ρύπου στην πέδηση, g/kWh·

— L είναι το ισχύον όριο, g/kWh.

2.3. Μέθοδος βάσει μάζας CO2

Εικόνα 3

Μέθοδος βάσει μάζας CO2

Η διάρκεια (t 2, i – t 1, i ) του παραθύρου μέσου όρου i καθορίζεται από τον τύπο:

Όπου:

— είναι η μάζα του CO2 μετρούμενη μεταξύ της έναρξης της δοκιμής και του χρόνου tj,i , kg·

— είναι η μάζα CO2 που προσδιορίζεται για τον κύκλο NRTC, σε kg·

— Επιλέγεται χρόνος t2,i ώστε:

η διάρκεια της περιόδου δειγματοληψίας δεδομένων Δt να είναι ίση με 1 δευτερόλεπτο ή μικρότερη.

Οι μάζες του CO2 υπολογίζονται στα παράθυρα μέσου όρου με την ενσωμάτωση των στιγμιαίων εκπομπών αέριων ρύπων που υπολογίζονται σύμφωνα με τις απαιτήσεις του σημείου 1.

2.3.1. Επιλογή έγκυρων παραθύρων μέσου όρου

Έγκυρα είναι τα παράθυρα μέσου όρου των οποίων η διάρκεια δεν υπερβαίνει τη μέγιστη διάρκεια που υπολογίζεται με τον εξής τύπο:

Όπου:

— Dmax είναι η μέγιστη διάρκεια παραθύρου μέσου όρου, s·

— Pmax είναι η μέγιστη ισχύς του κινητήρα, kW.

Το ποσοστό των έγκυρων παραθύρων μέσου είναι ίσο με ή μεγαλύτερο από 50 %.

2.3.2. Υπολογισμοί των συντελεστών συμμόρφωσης

Οι συντελεστές συμμόρφωσης υπολογίζονται για κάθε μεμονωμένο παράθυρο μέσου όρου και κάθε μεμονωμένο ρύπο ως εξής:

Με (λόγος εν χρήσει) και

(λόγος πιστοποίησης)

Όπου:

— m είναι η εκπεμπόμενη μάζα του αέριου ρύπου, mg/παράθυρο μέσου όρου·

— είναι η μάζα του CO2 κατά τη διάρκεια του παραθύρου μέσου όρου i, kg·

— είναι η μάζα CO2 του κινητήρα που προσδιορίζεται για τον κύκλο NRTC, σε kg·

— mL είναι η εκπεμπόμενη μάζα του αέριου ρύπου που αντιστοιχεί στο ισχύον όριο στον κύκλο NRTC, mg.

3. Στρογγυλοποίηση των υπολογισμών εκπομπών αερίων ρύπων

Το τελικό αποτέλεσμα της δοκιμής στρογγυλοποιείται κατευθείαν στο δεκαδικό ψηφίο προς τα δεξιά που αναφέρεται στο ισχύον πρότυπο εκπομπών συν ένα επιπλέον σημαντικό ψηφίο, σύμφωνα με το πρότυπο ASTM E 29-06b (Standard Practice for Using Significant Digits in Test Data to Determine Conformance with Specifications / Τυποποιημένη πρακτική για τη χρήση σημαντικών ψηφίων σε δεδομένα δοκιμών για τον καθορισμό της συμμόρφωσης προς τις προδιαγραφές). Δεν επιτρέπεται στρογγυλοποίηση ενδιάμεσων τιμών που χρησιμοποιούνται για τον υπολογισμό του τελικού αποτελέσματος των ειδικών εκπομπών αέριων ρύπων στην πέδηση.

4. Αποτελέσματα εκπομπών αερίων ρύπων

Τα ακόλουθα αποτελέσματα αναφέρονται σύμφωνα με το σημείο 10 του παρόντος παραρτήματος:

α) η στιγμιαία συγκέντρωση των εκπομπών αέριων ρύπων που μετρώνται κατά τη δοκιμή παρακολούθησης εν χρήσει·

β) η μέση συγκέντρωση των εκπομπών αέριων ρύπων που μετρώνται καθ' όλη τη δοκιμή παρακολούθησης εν χρήσει·

γ) η στιγμιαία μάζα των εκπομπών αέριων ρύπων που υπολογίζονται σύμφωνα με το σημείο 1·

δ) η ενοποιημένη μάζα των εκπομπών αέριων ρύπων καθ' όλη τη δοκιμή παρακολούθησης εν χρήσει, η οποία υπολογίζεται ως η προσθήκη της μάζας των στιγμιαίων εκπομπών αέριων ρύπων που υπολογίζεται σύμφωνα με το σημείο 1·

ε) η κατανομή των συντελεστών συμμόρφωσης για τα έγκυρα παράθυρα μέσου όρου, οι οποίοι υπολογίζονται σύμφωνα με τα σημεία 2.2.3 και 2.3.2. (ελάχιστοι, μέγιστοι και 90ό αθροιστικό εκατοστημόριο)·